चार साल के नाज़ी कब्ज़े के बाद...
मित्र देशों की सेना ने पैरिस को आज़ाद कराया
जनरल दे गोल पहुँचे
फ़्रांसीसी देशद्रोहियों को गिरफ़्तार किया गया
पुलिस एफ़एफ़आई
शैम्पेन की नदियाँ बहीं
जश्न की शुरुआत होती है
29 अगस्त 1944
एक जाम।
पैरिस के नाम!
हम दोबारा आज़ाद हैं!
हमारे शहर में और दुःख न हो, शत्रुओं को यहाँ आश्रय न मिले...
और हमें अब कभी भी कमबख़्त जर्मन भाषा सुनाई न दे।
- जान। - तुमने मेरे बिना ही शुरू कर दिया।
आर्लेटी - फ़्रांस की सबसे प्रसिद्ध जीवित अभिनेत्री
हमें पता था कि जब हम शैम्पेन की बोतल खोलेंगे, तुम प्रकट हो जाओगी। और लो तुम आ गई!
तुम बेहद सुंदर हो। और तुम्हारे बाल, मुझे बेहद पसंद आए।
निर्देशक ने मुझे बाल लंबे करने को कहा है।
यह उस भूमिका के लिए उत्तम है।
मैं चाहती हूँ कि तुम मेरे भाँजे, आंद्रे से मिलो।
आंद्रे।
हे भगवान। मिस।
कोको ने मुझे बताया कि कैसे तुम उस जर्मन जेल की भयावहता से बचे।
तुम एक हीरो हो।
देखो, वह शर्मा रहा है।
और यह उनके कैंब्रिज के दिनों का उसका मेधावी दोस्त, ऑस्कर डेवीस है।
मेरी माँ आपका ऑटोग्राफ़ पाकर बेहद ख़ुश होंगी।
ऑस्कर और मैंने "होटल द्यू नॉ" अनगिनत बार देखी है।
तुमने कभी नहीं बताया कि वह इतना सुंदर है।
ए, इस बारे में सोचना भी मत।
वह सिर्फ़ मेरा है।
वैसे भी, क्या तुम्हारा एक जर्मन बॉयफ्रेंड नहीं है?
आपने एक जर्मन को डेट किया?
लड़कों, यह कभी मत भूलना।
मेरा दिल फ़्रांसीसी है, पर मेरी दिल्लगी अंतरराष्ट्रीय है।
बातचीत बहुत हुई।
आंद्रे, अब मुझे दिखाओ कि एक सच्चा युद्ध नायक डांस फ्लोर पर कैसे छाता है।
नीचे बैठ जाओ।
मैंने सुना था कि दे गोल आतिशबाज़ी के साथ जश्न मनाएँगे, पर यह थोड़ा ज़्यादा हो गया।
शराब के नशे में धुत लोगों द्वारा चलाई गई जाहिल गोलियाँ।
- तुम्हें लगता है हम सुरक्षित हैं? - बेशक हम सुरक्षित हैं!
रईस और सेक्सी लोग हमेशा सफल होते हैं!
चलो भी, और शैम्पेन!
द न्यू लुक
सच्ची घटनाओं से प्रेरित
मैं तुम्हें देख रही हूँ, मेरे बच्चों।
आज रात को तुम सभी मेरे बच्चे हो।
इस घर में।
इस कमरे में।
युद्ध के बाद हम सपने देखते रह गए हैं।
इतनी सारी मौतों और विनाश के बाद।
अंधकार की विशाल नदी के पार,
महान अज्ञात हम सभी का इंतजार कर रहा है।
और उस शून्य में, आत्माएँ पुकार रही हैं।
हम सभी यह अंधकार देख चुके हैं।
इसने हमारी ज़िंदगियों को तबाह कर दिया है।
कैथरीन!
इसने हमारे चहीतों को हमसे छीन लिया है।
आज रात हम इस ज़हर को निकाल फेंकेंगे।
हम एक रोशनी जलाएँगे जहाँ काफ़ी, काफ़ी अरसे से कोई रोशनी नहीं है।
हम यह टैरो के ज़रिए करेंगे।
पर पहला कौन होगा?
नदी पार हमारी यात्रा कौन शुरू करना चाहेगा?
मैं।
मैडम डेल्हे भविष्यदर्शी
कृपया।
कोको, दरवाज़ा खोलो।
- कौन है? - आर्लेटी।
मुझे समझ नहीं आया कि मैं और कहाँ जाऊँ। तुम्हें मेरी मदद करनी होगी।
मेरे अपार्टमेंट के सामने लोगों की भीड़ मेरा नाम चिल्ला रही थी।
- तुम्हें मुझे छुपाना होगा, कोको। - क्या स्थिति बेहद भयानक थी?
नहीं! मैं बस घर लौट रही थी
और उनके पास सच में पत्थर और हथियार थे और वे मेरा सिर मुंडवाने की मांग कर रहे थे।
शुक्र है कि मैं वहाँ नहीं थी। तुम्हें मुझे छुपाना होगा, कोको।
मैं फ़ोन करती हूँ। हम तुम्हें एक कमरा दिलवा देंगे। वे यहाँ तुम तक पहुँच नहीं सकेंगे।
तुम समझ नहीं रही हो। वे अपार्टमेंटों के अंदर गोलियाँ दाग रहे हैं।
एफ़एफ़आई जर्मन सेना से भी बदतर हैं। वे मुझे मार डालेंगे।
नहीं, वे ऐसा कुछ नहीं करेंगे।
नाज़ियों ने सालों तक मुझ पर
उनकी सनकी प्रचार फ़िल्मों में अभिनय करने के लिए दबाव डाला और मैंने मना कर दिया।
मुझे पता है।
मैं कोई गद्दार नहीं हूँ।
मुझे प्यार हो गया था।
मैं समझती हूँ।
अब, कोको, प्रेस आरोप फैला रही है।
मुझ पर देशद्रोही होने का कलंक लगा रही है।
कोको, लोगों को याद दिलाने की ज़रूरत है कि मुझे प्यार हो गया था।
प्यार।
मैं बस इंसान होने के कारण गद्दार नहीं हूँ।
कैथरीन!
माफ़ करना।
मैंने ध्यान दिया कि आपने अपना भविष्य नहीं देखा, श्री...
- अह-हँ। - श्री...
ड्यॉ। ड्यॉ।
हम सभी हक़दार हैं, श्री ड्यॉ।
आप अलग क्यों महसूस करते हैं?
मुझे बस... मुझे कहीं और जाना है। बस।
माफ़ करना।
श्री ड्यॉ।
मैं आपसे एक सवाल पूछ सकती हूँ?
आपको इस दुनिया में किस चीज़ की सबसे ज़्यादा चाह है?
इस दुनिया में जिस चीज़ की मुझे सबसे ज़्यादा चाह है, वह मुझे नहीं मिल सकती।
हम देखेंगे।
कोई जिससे आप प्यार करते हैं, वह फँसी हुई है।
मैं आपके साथ एक बच्चा देख रही हूँ।
क्या आपका कोई बच्चा है?
नहीं।
आपने एक बच्चे को थामा हुआ है।
एक नवजात बच्चे को।
मेरा कोई बच्चा नहीं है।
मुझे जाना होगा।
अगर आप यह कभी और पूरा करना चाहें...
तो आप यहाँ मेरे पास आ सकते हैं।
सुप्रभात।
मुझे खेद है कि मैडम अभी तैयार नहीं हुई हैं।
वह अब भी नाश्ता कर रही हैं।
यह सच नहीं हो सकता।
मुझे लगा था कि आर्लेटी अपने जर्मन आशिक़ के बारे में मज़ाक कर रही थीं।
जो लिखा है उस पर विश्वास मत करो।
वह इतनी बेवकूफ़ कैसे हो सकती हैं? वह एक मशहूर हस्ती हैं।
हम किसी पर भरोसा नहीं कर सकते हैं।
- हाँ। - बैरन वॉफ़रलैंड गिरफ़्तार हो गए।
उस घटना हो लेकर मैं अब भी काफ़ी सदमे में हूँ।
अच्छी तरह समझ गई।
मैंने कल्पना भी नहीं की थी कि वह इस हद तक नाज़ियों से मिला हुआ था।
पर मुझे ज़ोर देना होगा कि आप इंतज़ार...
हैलो?
मिस, कुछ आदमी आ रहे हैं।
मैंने अभी नाश्ता ख़त्म नहीं किया है और मुझे एक नॉइज़ेट भी चाहिए।
पर वे फ़्रेंच फ़ोर्सेस ऑफ़ द इंटीरियर के ऑफ़िसर हैं।
वे इंतज़ार कर सकते हैं।
- रुकिए! - रास्ते से हटो!
मिस शनैल,
आपको नाज़ियों के साथ सहयोग करने के संदेह पर गिरफ़्तार किया जाता है।
यह झूठ है।
मैं आपको जनरल पिएर रेवर्दी से बात करने की सलाह दूँगी।
वह इस घुसपैठ की अनुमति नहीं दे सकता।
फ़्रेंच फ़ोर्सेस ऑफ़ द इंटीरियर उनकी कमान में नहीं है।
हम शार्ल दे गोल की सेवा करते हैं।
तमाशा मत कीजिए।
मैं क्या तमाशा करूँगी?
उन्हें मत छुओ!
ठीक है। ठीक है।
जान, बौखलाने की ज़रूरत नहीं है।
बैठो। मुझे ज़्यादा देर नहीं लगेगी। चिंता मत करो।
कार इंतज़ार कर रही है।
फ़्रांस ज़िंदाबाद! फ़्रांस ज़िंदाबाद!
गद्दार!
उन्हें सज़ा दो!
शर्म करो!
वहाँ बाहर क्या हो रहा है?
ए, देखो। एक और को ले आए हैं!
- मेरी मदद करो! मदद करो! - यहाँ आओ।
चलो, चलो!
दुश्मन के साथ सहयोग करने का यही परिणाम मिलता है।
- हे भगवान। - शर्म करो! शर्म करो!
वे सभी महिलाएँ हैं।
- दुश्मन के साथ सो रही थीं। - तुम्हें यही फल मिलेगा!
- गद्दार! - हे भगवान।
देशद्रोहियों के लिए न्याय।
क्रिस्च्यॉन, मैं अंदर आ सकता हूँ?
मेरे पास तुम्हें दिखाने के लिए कुछ है जो पक्का तुम्हारे दिल को ख़ुश कर देगा
और चेहरे पर मुस्कान ले आएगा।
लूशेन, मुझे... मुझे सच में...
मेरे दिल में जो तुम्हारा ओहदा है
और मैं तुम्हारा और तुम्हारी प्रतिभा का जितना सम्मान करता हूँ,
इसलिए मैं चाहता हूँ कि यह सबसे पहले तुम देखो।
और क्या तुम मेरे साथ कूटुर कॉउंसिल में शामिल होगे?
हमें उन्हें थोड़ा मनाना होगा।
ठीक है। यह मज़ाक है।
नहीं, यह मज़ाक नहीं है।
यह फ़्रांसीसी फ़ैशन का भविष्य है।
देवियों और सज्जनों, कृपया ध्यान दें,
इतने कम समय में यहाँ आने और मेरा प्रस्ताव सुनने हेतु सहमत होने के लिए
मैं आप सभी का धन्यवाद करना चाहूँगा।
हम में से हर एक छोटे आकार की एक ड्रेस बनाएगा
जो हम असली मॉडल की जगह इन मैनेक्विन को पहनाएँगे।
आप चाहते हैं कि हम पुतलों के लिए ड्रेस डिज़ाइन करें?
मुझे पता है कि आप सभी ख़ुद से कह रहे होंगे, "यह बिल्कुल पागलपन है?"
चूँकि हमें पता है कि नाज़ियों ने सारे कपड़े तबाह कर दिए,
सारे वेयरहाउस जला दिए,
अब हमारे पास हर एक का अलग निजी संग्रह बनाने के लिए पर्याप्त सामग्री नहीं है।
इस समय, पूरे फ़्रांस में ही इतना कपड़ा नहीं है
कि कोई एक फ़ैशन हाउस अपना अस्तित्व बचा सके।
इन छोटे आकारों के लिए कम कपड़े,
कम साजोसामान, कम लागत लगती है, हर चीज़ कम लगती है।
मैंने ल लूव्रा का मुख्य प्रदर्शन हॉल बुक कर लिया है।
सेट बनाए जाएँगे। सड़कों के दृश्य, सैलून।
पर हमारे पास उसे जीवंत करने के लिए केवल दो हफ़्ते हैं।
अगर हम साथ मिलकर बस एक शो कर सकें,
तो हमें अपना अस्तित्व बचाने का मौका मिल सकता है।
लूशेन, लोग कुछ बचकाने पुतलों को देखने के लिए कभी लूवर नहीं जाएँगे।
पर वे बस मामूली बचकाने पुतले नहीं देख रहे होंगे।
वे ख़ुद को देख रहे होंगे,
पैरिस में ज़िंदगी बहाल होते, शॉम्प्स-एलिसिस में लोगों को चलते हुए देख रहे होंगे।
यह उम्मीद की एक प्रदर्शनी होगी।
यह संभव है।
फ़्रांस ज़िंदाबाद!
हम समाधान के लिए बेताब हैं।
इससे हमें काम जारी रखने में मदद मिल सकती है।
कोक्त्यू और बेघाघ हमारे लिए सेट डिज़ाइन करने के लिए विनम्रतापूर्वक सहमत हुए हैं।
क्रिस्च्यॉन बेघाघ पेंटर, डिज़ाइनर
आर्मैनियैक की एक दुर्लभ बोतल के बदले में।
यह बिल्कुल अजीब है, पर ऐसा कब हुआ है कि अजीब चीज़ें शानदार न लगी हों?
ज़ॉन कोक्त्यू आर्टिस्ट, प्लेराइट
मिस शनैल को शामिल कर रहे हैं?
कभी नहीं।
ज़ाक फ़ाथ फ़ैशन डिज़ाइनर
नहीं, नहीं। सुनो। उन्होंने अरसे से कुछ डिज़ाइन नहीं किया है।
अगर वह कुछ बनाएँगी, तो और लोग आएँगे।
अगर वह शामिल हुई, तो मैं शामिल नहीं हूँगा।
उन्हें आमंत्रित नहीं किया जाएगा।
यह मौका केवल सदस्यों के लिए है और वह हम में से एक नहीं हैं।
क्यों न आप सभी कुछ समय के लिए अपने बीच चर्चा कर लें
और फिर हम वोट करेंगे।
जीत
अपना पेशा बताइए।
क्या कहा?
मैं ड्रेसें और परफ़्यूम बनाती हूँ।
जब पैरिस नाज़ियों के अधीन हो गया था, तो क्या आपने अपना व्यवसाय बंद कर दिया था?
आप शादीशुदा हैं?
आप हैं, है न?
मैं आपकी पत्नी के लिए आपको शनैल नंबर 5 की एक बोतल दूँगी।
आप उनसे कह सकते हैं कि आपको वह ख़ुद मिस शनैल से मिली।
वह आपसे हमेशा प्यार करेगी।
सवाल का जवाब दीजिए।
बेशक। मैंने व्यवसाय बंद कर दिया था। मैं नाज़ियों को ड्रेस पहनाने के बजाय भूखे मरना पसंद करती।
मैंने अपने भाँजे, आंद्रे और उसकी बेटी, गैब्रिएल के साथ रहने के लिए पैरिस छोड़ दिया था।
आंद्रे ने फ़्रांसीसी सेना में सेवा की थी,
वह पकड़ा गया था और नाज़ियों ने उसके साथ बेहद बुरा सलूक किया था।
- वह बेहद भयानक था। - पर उसे रिहा कर दिया गया था।
नाज़ी जेल कैंपों में भेजे जाने वाले ज़्यादातर लोग कभी वापस नहीं लौटे।
शायद, वह बस क़िस्मतवाला था।
क़िस्मत?
हमें पता चला है कि बैरन वॉफ़रलैंड का इससे कुछ लेना-देना था।
अगर उसका आंद्रे की रिहाई से कोई लेना-देना है, तो यह मेरे लिए नई ख़बर है।
पूरे कब्ज़े के दौरान, आप होटल रिट्ज़ में रहीं, है न?
जान, मैं वहाँ युद्ध के पहले से रहती थी और युद्ध के दौरान भी।
और मैं अब भी उसे अपना घर बुलाती हूँ।
रिट्ज़ को नाज़ी हाई कमान का सामाजिक केंद्र माना जाता था।
वे बिल्कुल भी सामाजिक नहीं थे, पर य...
क्या आपको वाल्टर शैलेनबर्ग से मिलने का मौका मिला था?
नहीं। मेरी जानकारी में तो नहीं।
वह रिट्ज़ में देखा गया था, जहाँ आप रहती थीं।
मैं होटल की लॉबी से गुज़रने वाले हर इंसान के लिए जवाबदेह नहीं हो सकती।
हमारे पास यह मानने का कारण है कि आप उनके आदेश पर स्पेन गई थी।
और वह क्या कारण है?
मिस, आपको मेड्रिड में देखा गया था।
नाज़ी मंज़ूरी के बिना सीमाएँ पार करना संभव नहीं था।
क्या आपके पास यात्रा के दस्तावेज़ों में मेरा नाम है? मुझे वे दिखाइए।
अफ़वाहों के अलावा ये क्या कारण हैं?
ख़ैर, मुझे पर आरोप लगाइए वरना मुझे जाने दीजिए।
- आपका दिन शुभ हो, सज्जनों। - आप कहीं नहीं जाएँगी।
आपके पास यहाँ फ़ोन है न? मैं यह ग़लतफ़हमी दूर कर देना चाहूँगी।
बैठिए। अभी।
मैंने आप एफ़एफ़आई और आपकी चालों के बारे में सुना है।
और मुझे पूरा यक़ीन है कि मेरे अच्छे दोस्त, सर विंस्टन चर्चिल
उनसे उदारता से पेश नहीं आएँगे जो मुझे मेरे बुनियादी अधिकारों से वंचित रखेंगे।
हाँ। सर विंस्टन को पक्का पता होगा कि आपके साथ क्या करना चाहिए।
और तुम्हारे साथ भी।
तुम्हें लगता है मैं झाँसा दे रही हूँ?
वह आपके प्रधानमंत्री को इसमें शामिल करने की धमकी दे रही है।
मैंने सुना।
क्या यह संभव है कि वह इसमें शामिल हों?
दुर्भाग्यवश, हाँ।
मेड्रिड में एमआई6 द्वारा एल्सा लोम्बार्डी से हुई पूछताछ ने इसकी पुष्टि की थी
कि शनैल और चर्चिल सच में एक-दूसरे को काफ़ी अच्छी तरह जानते हैं।
मैं नहीं चाहता कि चर्चिल इसमें हस्तक्षेप करें।
तो, उसे किसी को भी फ़ोन मत करने दो और चर्चिल हस्तक्षेप नहीं कर पाएँगे।
सर।
आप सुनना चाहेंगे कि वह अभी क्या कह रही हैं।
सच में?
...वह। ऊपर से कसी हुई बेल्ट में हर कोई सुंदर नहीं दिखता है।
तुम्हारा आकार बेहतर दिखेगा अगर तुम बेल्ट उतार दो।
मेरा विश्वास करो।
तुम्हें पता है न मैं कौन हूँ?
अरे, भगवान के लिए।
हाँ। अब बेहतर है।
अब, मैं वह फ़ोन कब कर सकूँगी?
देवियों और सज्जनों, बस और एकाध मिनट।
क्रिस्च्यॉन, यही हमारा मौका है।
मैं कुछ निवेशकों के साथ मीटिंग तय करने में क़ामयाब रहा हूँ।
हमें अकेले काम शुरू करना ही होगा।
योजना के साथ, हम अगले सीज़न के लिए सब कुछ तैयार कर सकते हैं।
हमें शुरुआती बढ़त मिलेगी जबकि बाकी सभी लिलॉन्ग के,
बचकाने पुतलों को ड्रेस पहनाने की कोशिश कर रहे होंगे।
कृपया, क्या अब हम हाथ खड़े करेंगे?
वे सभी जो इस ग्रुप शो के निर्माण के समर्थन में हैं।
हमें वोट मिल गए हैं। शुक्र है।
यह अच्छा विचार है।
हाँ, मैं उन्हें तुरंत सूचना दे दूँगा।
- सर। - हाँ?
प्रधानमंत्री चर्चिल ने मिस शनैल के लिए
सेंट्रल लंदन ऑफ़िस में फ़ोन किया।
क्या?
पर हमने उन्हें कोई फ़ोन करने नहीं दिया।
मुझे बताया गया है कि उनकी नौकरानी चर्चिल से संपर्क करने में क़ामयाब रही।
और अब हमें बिना लिखित सहमति के चर्चिल के परिचितों से पूछताछ करने की
अनुमति नहीं है।
हमें तुम्हें उनकी गिरफ़्तारी में कभी शामिल ही नहीं करना चाहिए था।
तुम्हें मेड्रिड की उनकी यात्रा के बारे में कुछ भी नहीं पता था।
यहाँ हम सभी को एक ही परिणाम चाहिए और हम अब भी तुम्हारी मदद कर सकते हैं।
कैसे?
हमारे पास एक और एजेंट है जो उनके केस पर काम कर रहा है,
जिसका उनके भाँजे पर प्रभाव है।
अगर शनैल के विरुद्ध हासिल की गई उसकी जानकारी पुख़्ता हुई,
तो इससे चर्चिल सार्वजनिक रूप से कठिन परिस्थिति में पड़ जाएँगे,
और फिर तुम उन्हें आधिकारिक तौर पर गिरफ़्तार कर सकोगे।
पर अभी के लिए, हमें उन्हें जाने देना होगा।
फ़ोन करो।
समय हो गया है।
हम चाहते हैं कि अब तुम जाकर शनैल से मिल लो।
ठीक है, मैं समझ गया।
मुझे पता नहीं था कि तुम पैरिस लौट आए।
मैं अपनी आख़िरी चीज़ें ले रहा हूँ और मैं जल्द ही चला जाऊँगा। चिंता मत करो।
हमें कैथरीन के बारे में बात करनी चाहिए।
और उसके बारे में क्या बात करेंगे?
कि वह रावेंसब्रुक में है या... या किसी कब्र में?
मैं दक्षिण में तुम्हारे पिताजी से मिला था।
उन्हें... उन्हें पता नहीं है कि कैथरीन के साथ क्या हुआ।
तुमने उन्हें क्या बताया?
मुझे उन्हें यह बताने का हक़ नहीं है कि उनकी बेटी के साथ क्या हुआ।
- पर यह ग़लत है कि उन्हें पता नहीं है। - उन्हें पता है कि वह गिरफ़्तार हुई थी।
उसे एक कैंप में ले जाया गया है।
तुम उनके बेटे हो।
- बस उन्हें बता दो। - यह कमबख़्त युद्ध।
और भाड़ में जाओ तुम। तुमने मेरे परिवार को तबाह कर दिया।
- क्रिस्च्यॉन... - निकल जाओ, अर्वे। यहाँ से निकल जाओ। बस जाओ।
जाओ अपने पिताजी से मिल लो।
फ़्रांस में स्वागत है।
आप सभी का स्वागत है।
- मिस, आप ठीक हैं? - अरे, हाँ।
हमने सुना कि आपको पूछताछ के लिए ले गए थे।
धन्यवाद। चिंता की कोई बात नहीं है।
चलो बस बाहर खड़े उन सभी जीआई को
परफ़्यूम की बोतलें बेचने पर ध्यान दें।
कोको।
- आप ठीक हैं? - आंद्रे।
मैं इतना चिंतित था।
एफ़एफ़आई, उन्होंने मुझे आपसे मिलने ही नहीं दिया।
नहीं, मैं ठीक हूँ, जान।
नहीं... वे निंदनीय अफ़वाहों और झूठों के अलावा कुछ नहीं जानते।
आइए। चलिए मैं आपको ड्रिंक पिलाने के चलता हूँ।
ऑस्कर इंतज़ार कर रहा है और कोई है जिससे मैं आपको मिलवाना चाहता हूँ...
- ड्रिंक? - ...जो आपकी रक्षा करने में मदद कर सकता है।
- अरे, मिस, कितनी भयावह घटना है। - धन्यवाद, ऑस्कर।
आपने उन्हें ख़ुद को रिहा करने के लिए कैसे मनाया?
मैंने उन्हें सच बताया।
- और उन्होंने आपका विश्वास कर लिया? - नहीं। नहीं।
वे तथ्यों से भ्रमित नहीं होना चाहते थे।
इसलिए मैंने चर्चिल को फ़ोन करने की धमकी दी।
पक्का तब उन्होंने आप पर तुरंत ध्यान दिया होगा।
एफ़एफ़आई को यह जानने की ज़रूरत है कि यहाँ कौन नियंत्रण में है।
जब तक दे गोल सब कुछ नियंत्रण में न ले लें।
हम आपकी रिहाई के लिए विंस्टन चर्चिल को धन्यवाद देते हैं।
- चर्चिल के नाम। - चर्चिल के नाम।
मैल्कम। आओ हमारे साथ बैठो।
नमस्ते।
और यह कौन है?
माफ़ कीजिए, यह मेरा दोस्त, मैल्कम मगरिज है।
आपसे मिलकर ख़ुशी हुई, मिस।
मैल्कम एक पत्रकार है जिससे ऑस्कर सेवॉय में कुछ महीने पहले मिला था।
वह पैरिस में आज़ादी के बारे में लेख लिख रहा है।
पत्रकार? हे भगवान।
मुझे अख़बारों से नफ़रत है।
उनमें छपी ज़्यादातर चीज़ें काफ़ी क्षति पहुँचा रही हैं।
लंदन "टेलीग्राफ़" में लिखी चीज़ें नहीं।
हम ख़बरें छापते हैं, अफ़वाहें नहीं।
हम किसी पर आरोप नहीं लगाते हैं।
हमें गर्व है कि हम पूरा सच दिखाते हैं।
ख़ुशी है कोई तो यह कर रहा है। बू!
अगला विषय जिस पर मैं लिखना चाहूँगा, वह है महान कोको शनैल,
उनकी विजयी वापसी।
मैं प्रेस को साक्षात्कार नहीं देती हूँ।
मैंने झूठी बदनामी को समाचारों के रूप में छापा जाना कई बार अनुभव किया है।
वैसे, आपकी बदनामी करना अक्षम्य होगा।
मेरे पाठकों को सच्चाई चाहिए।
वे आपके असली रूप को जानना चाहेंगे।
मैं अभी-अभी मेरी बुटीक से आई हूँ,
जहाँ जीआई सड़क पर पंक्ति में खड़े हैं।
लोगों को मुझसे यही चाहिए।
क्लासिक चीज़ें। उन्हें शनैल नंबर 5 चाहिए।
इसे उसी तक रखना बेहतर है।
आंटी, मैल्कम द्वारा एक लेख काफ़ी मददगार हो सकता है।
वह दुनिया को बता सकता है कि आप कितनी अच्छी इंसान हैं।
बस इसलिए कि आप प्रसिद्ध हैं और रिट्ज़ में रहती हैं,
इसका यह मतलब नहीं कि कोई आप पर हमला करे।
लोगों को सच्चाई पता नहीं है।
कैसे आपने अपना कारख़ाना बंद कर दिया जब नाज़ियों ने पैरिस में प्रवेश किया था।
कैसे आपने उनके लिए डिज़ाइन करने से मना किया था।
मैं आपको आर्लेटी की तरह अपमानित होते नहीं देखना चाहता।
अब, मेरा विचार सुनिए।
लेख में बताया जाएगा कि युद्ध के दौरान आप पर क्या गुज़री।
कि आपने अपना कारख़ाना बंद कर दिया।
कि आप हमेशा पैसों के बजाय अपनी नैतिकता का पक्ष लेती हैं।
मैं नहीं चाहती कि लोग मुझे सिर पर बिठाएँ।
कि... मैं काम करती हूँ। लोगों को मेरा काम आंकना चाहिए।
पर वे दोनों जुड़े हुए हैं, आप और आपका काम।
लोग भूल जाते हैं कि जब आपने अपने व्यवसाय की शुरुआत की थी,
फ़्रांस में महिलाओं के लिए बैंक में खाता खोलना भी अवैध था।
आपका काम अभिनव है।
और आप, मिस, एक प्रवर्तक हैं।
लोगों को यह याद रखने की ज़रूरत है।
वह तैयारी करके आया है। मैं प्रभावित हुई।
जब भी आप कहानी का अपना पक्ष बताना चाहें,
तो मैं मदद करके सम्मानित महसूस करूँगा।
आप तीनों अपने ड्रिंक का मज़ा लें।
मेरे प्रस्ताव पर विचार कीजिए।
मैं मदद कर सकता हूँ।
आपको उससे बात करनी चाहिए।
क्या मैल्कम विश्वास योग्य है?
ऑस्कर लंदन के कई अख़बारों को जानता है जिन्होंने उसके साथ काम किया है।
पक्का आपको किसी की निजी राय मिल सकती है।
बेशक मैं उसकी जाँच कर सकता हूँ।
कृपया उसे करने दीजिए।
जैसे आपने मेरी मदद की थी, मुझे भी आपकी मदद करने दीजिए।
हम देखेंगे।
इसे ऐसे ही रखो। यह उत्तम होगा।
लिलीअन, तुमने नए कपड़े के बारे में सुना?
मैंने कहा था कि मुझे ज़िप करने वाले ज़िपर, बंद होने वाले बटन और टिकी रहने वाली कोर्सेट चाहिए।
यहाँ आओ!
यह ऐसा है मानो ये ही क्लाइंट हैं।
इन सबको कार्यकारी होना चाहिए।
कार्यकारी होना ही होगा।
पर, श्रीमान, इन छोटी ड्रेसों में कार्यकारी ज़िपर और कोर्सेट सिलने में
काफ़ी समय लग जाएगा।
उत्कृष्टता के सामने समय का कोई महत्व नहीं होता।
यह करो।
पिएर, हमें इस डिज़ाइन पर चर्चा करनी होगी।
कृपया मुझे अकेला छोड़ दीजिए। मैं व्यस्त हूँ।
तुम सुबह से क्या कर रहे हो?
तुम इसे प्रदर्शन में शामिल नहीं कर सकते।
इससे क्या फ़र्क पड़ता है? हम पुतलों को ड्रेस पहना रहे हैं।
पिएर, मैं समझता हूँ कि तुम ख़ुश नहीं हो।
तुम यह बिल्कुल स्पष्ट कर चुके हो, पर यह काम तुम्हारे लिए भी काफ़ी घटिया है।
मेरे प्रति आपका प्रतिशोध बिल्कुल व्यक्तिगत है।
तुम ख़ुद को ही शर्मिंदा कर रहे हो। मेरा ऐसा कोई इरादा नहीं है।
यह पूरा विचार ही एक ग़लती है।
क्रिस्च्यॉन!
क्रिस्च्यॉन और मैं, हमारे करियरों के अगले चरणों के बारे में सोच रहे हैं
और समय आ गया है कि हम आपको बता दें।
आप छोटी सोच वाले इंसान हैं जिनकी मोटी उँगलियाँ हैं जिनसे कुछ नहीं बनता है।
क्रिस्च्यॉन, हमें थिआत दे ला मोद के संबंध में
- कई चीज़ों पर चर्चा करनी है। - थिआत दे ला मोद?
आप इस बच्चों के खिलौनों के बचकाने सर्कस को यही बुला रहे हैं?
भाड़ में गए आपके नन्हे पुतले!
क्रिस्च्यॉन और मैं हमारा अपना फ़ैशन हाउस शुरू करने के लिए आपकी नौकरी छोड़ रहे हैं।
नहीं, नहीं...
- अब, पिएर... - क्रिस्च्यॉन, क्या यह सच है?
पिएर...
तुम्हें पता है तुम्हारी समस्या क्या है?
अरे, हाँ। आप हैं मेरी समस्या।
आप और अन्य सभी धोखेबाज़ नौकरशाह
जो दूसरों की प्रतिभा चुराकर उन्हें अपनी प्रतिभा बताते हैं।
कैथरीन! कैथरीन!
नहीं, वह समस्या नहीं है।
समस्या यह है कि जो तुम सोचते हो कि तुम हो, वह दरअसल तुम नहीं हो।
और मैं ख़ुद को क्या सोचता हूँ?
महत्वपूर्ण।
क्रिस्च्यॉन, चलो यहाँ से निकलें।
- क्रिस्च्यॉन? क्रिस्च्यॉन। - कृपया, कृपया। अभी नहीं।
तुम इस आदमी को, इस उत्पीड़क को, इस पिशाच को
अपनी प्रतिभाओं को अब और दबाने की अनुमति नहीं दे सकते।
मुझे तुम्हारे साथ की ज़रूरत है।
मुझे माफ़ कर दो।
सभी पहले से काफ़ी घबराए हुए हैं। आप क्यों चिल्ला रहे हैं?
ऐसा लगता है कि श्री बेल्मां ने आख़िरकार
और दयापूर्वक अपना इस्तीफ़ा दे दिया है।
सच में? हमारे पास उसके लिए समय नहीं है।
हमें समय निकालना होगा।
और अब, क्रिस्च्यॉन, अब हाउस ऑफ़ लिलॉन्ग के लिए सारे डिज़ाइन तुम बनाओगे।
समझ गई। बेशक, बेल्मां की कमी खलेगी, पर बधाई हो।
मुझे अपने पिताजी से मिलने जाना है। मैं यह ज़िम्मेदारी स्वीकार नहीं कर सकता। नहीं कर सकता।
क्रिस्च्यॉन, हम समझते हैं कि अभी तुम्हारी ज़िंदगी
तुम्हारे सामने कई चुनौतियाँ खड़ी कर रही है,
पर काम इसका समाधान हो सकता है।
ख़ुद पर विश्वास रखो।
तुम यह कर सकते हो, क्रिस्च्यॉन। तुम कर सकते हो।
यह शानदार होगा।
मुझे पता है कि तुम मुझे निराश नहीं करोगे।
हाँ।
पर वह अपने विषयों के साथ कैसा व्यवहार करता है?
जहाँ तक मैंने सुना है, मगरिज अपने काम में काफ़ी माहिर है।
उसने जिस भी संपादक के लिए काम किया, उसे काफ़ी प्रभावित किया।
नहीं, पर वे उसके नियोक्ता हैं।
उसके हाल के साक्षात्कारों का क्या?
वैसे, मैंने उसके कई लेख पढ़े और वे कठोर पर निष्पक्ष थे।
उनमें से किसी में भी विषयों की निंदा नहीं की गई थी।
ठीक है, ऑस्कर। मैं उसे फ़ोन करूँगी।
वह कैसा था?
तुम एमआई6 के लिए शानदार उम्मीदवार बनते।
पर अफ़सोस कि नाज़ी तुम तक पहले पहुँच गए।
मैल्कम ने वादा किया था कि अगर मैंने सहयोग किया,
तो ब्रिटिश इंटेलिजेंस मुझे देशद्रोह के आरोपों से बरी करने में मेरी मदद करेगा।
चिंता मत करो, ऑस्कर।
हम तुम्हारा ख़याल रखेंगे।
अगर इससे शनैल को गिरफ़्तार करने में मदद हुई तो।
और अगर मदद नहीं हुई तो?
तो उसके भाँजे को फँसाओ।
वह फ़्रांसिसियों के लिए लड़ा था।
उसने अपने देश की रक्षा के अलावा कुछ नहीं किया है।
अरे, चलो भी। जितना तुम सोचते हो, उसे उससे कहीं ज़्यादा पता है।
भाड़ में जाओ।
मुझे तुमसे घृणा होती है।
शर्म करो!
दुश्मन के साथ मेलजोल बढ़ाया और उसके साथ सोई।
- अपने देश को धोखा दिया। - उसे सज़ा मिलनी होगी।
- हमें उसके साथ क्या करना चाहिए? - उसका सिर मुंडवा दो!
मिस, वे आर्लेटी को होटल से ले गए।
- गद्दार! - देशद्रोही!
फ़्रांस ज़िंदाबाद!
- दुश्मन के साथ मेलजोल बढ़ाया। - फ़्रांस ज़िंदाबाद!
इस भयावहता को रोकना होगा।
तुम्हें यही परिणाम भुगतना होगा!
- तुम्हें शर्म आनी चाहिए! - गद्दार! गद्दार!
न्याय!
यह तुम्हारी अंतरराष्ट्रीय दिल्लगी के लिए।
तुम्हें वही मिलेगा जिसकी तुम हक़दार हो।
उसे जर्मनी में एक वर्क कैंप में ले जाया गया।
रावेंसब्रुक।
तुम और क्या छुपा रहे हो?
मैंने अफ़वाहें सुनी हैं और मैं बस आपको तैयार करने की कोशिश कर रहा हूँ।
हम दोनों को तैयार करने की कोशिश कर रहा हूँ।
कैसी अफ़वाहें?
जर्मन अपने कैदियों को
मौत की परेड पर ले जा रहे हैं।
मैं तुम्हें समझ नहीं पा रहा, क्रिस्च्यॉन।
तुम ज़िंदगी भर कला, चित्रकारी, और अब कपड़ों को लेकर व्यस्त रहे।
एक फंतासी दुनिया की आड़ में छुपे रहे।
पर जब परिवार की बात आई...
ऐसी स्थिति की जिस पर तुम्हें ध्यान देने की ज़रूरत थी, तुम्हें मौजूद रहने की ज़रूरत थी...
तुम यह कर न पाए।
अब तुम्हारी बहन दूर जा चुकी है।
मैंने कैथरीन से रेज़िस्टन्स के लिए काम करना बंद करने को कहा था।
मैंने वह सब किया जो मैं कर सकता था।
तुम उसके बड़े भाई थे।
अगर तुम सच्चे मर्द होते, तो वह तुम्हारी बात सुनती।
मैंने वह सब किया जो मैं कर सकता था!
स्वागत है।
- आइए। - धन्यवाद।
गुड ईवनिंग, मिस। मुझे बात करने का यह मौका देने के लिए धन्यवाद।
- तुम ड्रिंक लेना चाहोगे? - कृपया।
आर्लेटी के बारे में सुनकर खेद हुआ।
मैंने सुना कि काफ़ी तमाशा हुआ था। मैं नहीं चाहूँगी मेरे सबसे बड़े दुश्मन के साथ भी ऐसा हो।
सिर न मुंडवाए जाने के नाम।
पर उन पर आपकी क्या राय है?
उन देशद्रोहियों पर। मुझे बताइए। हमें बताइए।
आर्लेटी ने ख़ुद फैसले लिए थे और अब उसे उसके परिणाम भुगतने पड़ रहे हैं।
पर मुझे जो अश्लील लगता है वह यह है
कि केवल महिलाओं के साथ ही यह कठोर व्यवहार किया जा रहा है।
फ़्रांसीसी पुलिस बल के सारे पुरुषों का क्या
जिन्होंने नाज़ियों की सेवा की थी?
- या कालाबाज़ारी करने वालो का क्या? - मैं सहमत हूँ।
पर केवल महिलाओं को ही सार्वजनिक रूप से शर्मिंदा और अपमानित किया जा रहा है।
नहीं, एफ़एफ़आई के काम करने का तरीका मध्ययुगीन तरीका है।
क्या? ऑस्कर, क्या तुमने पी रखी है?
सब ख़त्म हो गया।
मैं कमीना हूँ। कचरे के बराबर हूँ।
अब मैं नहीं बचूँगा।
तुम सुरक्षित नहीं हो। तुम्हें पैरिस छोड़ना होगा।
- क्या? - तुरंत पैरिस छोड़ दो।
ऑस्कर, क्या हुआ?
तुम्हारी आंट सुरक्षित नहीं हैं। उन लोगों ने मुझे फाँस लिया।
- किसने? - एमआई6।
उसने मुझे तुम्हारी आंट को धोखा देने पर मजबूर किया, पर अब वे चाहते हैं कि मैं तुम्हें भी धोखा दूँ।
किसने?
मगरिज।
मगरिज एमआई6 का सदस्य है? वह अभी मेरी आंट के साथ है।
क्या तुम्हें मुझसे घृणा हो रही है, आंद्रे?
वह अभी उनके साथ है।
मुझे यह कहना ही होगा कि अंत में,
इतिहास इसी निष्कर्ष पर पहुँचेगा कि मित्र देश नाज़ियों से इतने भी बेहतर नहीं हैं।
मुझे विस्तार में समझाइए।
मित्र देश स्टालिन का समर्थन करना जारी रख रहे हैं।
जो अपने ही लोगों का सामूहिक हत्यारा है।
दूसरी ओर, जर्मन स्टालिन के विरुद्ध लड़े।
पर दुर्भाग्यवश, वे ऐसी किसी भी चीज़ को मिटा देने के लिए दृढ़ हैं जो जर्मन नहीं है।
और इस उलझन में,
आप आसानी से एक ख़ूबसूरत नाज़ी की ओर आकर्षित हो सकती हैं।
तुम क्या कहना चाहते हो?
अरे, मिस, अफ़वाहें हैं
कि आप एक नाज़ी ऑफ़िसर के साथ रिश्ते में थीं।
ये अफ़वाहें हैं। इससे ज़्यादा कुछ नहीं।
- यह सच नहीं है? - अफ़वाहें, अफ़वाहें होती हैं।
हाँ, पर यह स्पष्ट है कि एफ़एफ़आई ने आपको निशाना बनाया है।
और मुझे इन अफ़वाहों को चुनौती देने में और पता लगाने में
कि ये कहानियाँ कहाँ से उपज रही हैं और उन्हें रोकने में आपकी मदद करने दीजिए।
- कैसे? - मुझे तथ्य बताकर।
पक्का उसका कोई नाम होगा। उस ऑफ़िसर का, जिसे डेट करने का वे आप पर आरोप लगा रहे हैं।
तुम्हें उसका नाम जानना है? इससे मदद होगी?
हाँ।
रिकॉर्ड से बाहर?
जैसी आपकी मर्ज़ी।
मैं टोकने के लिए माफ़ी चाहूँगा।
कोको, हमें तुरंत बुटीक जाना होगा।
पूरे रू कंबोन में दंगाई फैल गए हैं। हमें अभी जाना होगा।
हे भगवान। तुमने क्लोई को फ़ोन किया?
हाँ, मैंने क्लोई को फ़ोन किया। इससे पहले कि वे सब कुछ जलाकर ख़त्म कर दें,
हमें जाकर जो भी बचा सकें, बचाना होगा।
- हे भगवान, मेरी दुकान। - मैं क्या मदद कर सकता हूँ?
मुझे सुबह फ़ोन करना।
हम आधिकारिक तौर पर हमारी बातचीत पूरी करेंगे।
मैडम डोमेंज़र तुम्हें बाहर छोड़ देगी।
हे भगवान, क्या हो रहा है?
मुझे लगता था कि यह काम कुछ मायने रखता है।
कि जो मैं कर रहा था, वह कुछ मायने रखता है, और मुझे आपको बताना होगा...
कि अब मैं वैसा महसूस नहीं करता हूँ।
मुझे यह भी नहीं लगता
कि मैं एक सही इंसान भी हूँ।
कैथरीन के साथ जो हुआ, उसके कारण
तुम्हें जो दुःख महसूस हो रहा है, वह...
एक विशाल लहर के जैसा महसूस हो रहा होगा जो बार-बार तुम पर थपेड़े मार रही है।
पर यह लहर कम होगी।
क्रिस्च्यॉन, दो दिनों में शो है और सभी ने उसे अपना लिया है।
और हमारा काम... हमारा काम, क्रिस्च्यॉन...
हमारा काम हमें आगे बढ़ने में मदद कर सकता है।
भले ही रचना गोली को नहीं रोक सकती,
पर रचना ही हमारे आगे बढ़ने का ज़रिया है।
हमारा अस्तित्व है। हमारी मुक्ति है।
मैं आपका बेहद शुक्रगुज़ार हूँ, लूशेन।
पर मुझे आपसे अनुरोध करना होगा...
कृपया हमारे दोस्तों से माफ़ी मांगें। मेरी ओर से।
मुझे माफ़ कर दीजिए। मैं बस...
मैं और डिज़ाइन नहीं कर सकता। मुझे यह शहर... मुझे यह शहर छोड़ना होगा।
मैं अब पैरिस में नहीं रह सकता।
ऑस्कर बेहद हताश सुनाई पड़ रहा था।
या तो वे उसे मार डालेंगे या वह उन्हें मार डालेगा।
हे भगवान।
अब यहाँ रहना सुरक्षित नहीं है।
हमें यहाँ से जाना होगा। जितनी जल्दी हो सके।
आप पैरिस नहीं छोड़ सकती, कोको।
इससे आप यह मान रही होंगी कि आप दोषी हैं, जबकि आपने कुछ भी ग़लत नहीं किया है।
हम फ़्रांस में नहीं रह सकते।
मेरे साथ चलो। गैब्रिएल को ले आओ।
पर हम कहाँ जाएँगे?
जहाँ हम सभी सुरक्षित रह सकें।
हैलो।
ऑस्कर।
ऑस्कर, तुरंत दरवाज़ा खोलो।
ऑस्कर, तुम अंदर हो? हम शनैल को ढूँढ नहीं पा रहे हैं।
ऑस्कर, तुम्हें पता है वह कहाँ जा रही है?
ऑस्कर, तुमने क्या किया?
ऑस्कर, अगर तुमने हमारी मदद नहीं की, तो वे तुम्हें अभी गिरफ़्तार कर लेंगे।
ऑस्कर। लानत है! दरवाज़ा खोलो।
हमें तुम्हारी आवाज़ें सुनाई दे रही हैं।
ऑस्कर! नहीं, नहीं! नहीं!
फ़्रांस-स्विट्ज़रलैंड सीमा
मैं तुम्हारा इंतज़ार कर रही थी, क्रिस्च्यॉन।
बैठो।
तुमने कहा था कि तुमने मुझे एक बच्चे के साथ देखा, हाँ?
हाँ।
आज सुबह जब मैं पैरिस छोड़कर जाने वाला था...
एक महिला आई और उसने चर्च के बाहर एक बच्चे को छोड़ दिया।
मैंने उसे देखा और वह रोने लगा।
इसलिए, मैंने उस बच्चे को उठाया और अपनी गोद में लिया।
कोई बात नहीं। कोई बात नहीं।
तुम बेहद सुंदर हो।
हाँ।
तुम्हें कैसे पता था कि यह होगा?
- अलविदा। - धन्यवाद।
तुम्हें कैसे पता था कि यह होगा? तुम्हें कैसे पता था?
मुझे कारण नहीं पता। मुझे बस दृश्य दिखते हैं।
मैं बेहद डरा हुआ हूँ।
मैं कैथरीन के लिए बेहद डरा हुआ हूँ।
हर समय डरा-डरा रहता हूँ।
क्या तुम मेरी मदद कर सकती हो?
ब्रह्मांड से वह पूछो जो तुम जानना चाहते हो।
क्या वह ज़िंदा है?
अपना दिल खोलो, क्रिस्च्यॉन।
वह मेरी बहन है।
मेरा दिल... मेरा दिल खुला है।
नहीं। नहीं है। तुम्हारा दिल खुला नहीं है।
मेरा दिल खुला नहीं है? मेरा दिल खुला है।
मेरा दिल... मेरा दिल खुला है!
कैथरीन। तुम कहाँ हो?
तुम कहाँ हो?
ब्रह्मांड से वह पूछो जो तुम जानना चाहते हो।
कैथरीन! तुम कहाँ हो?
क्या तुम ज़िंदा हो?
वह ज़रूर लौटेगी।
पर केवल तभी जब तुम रास्ता दिखाओगे।
तुम्हें अपनी प्रेरणा का अनुसरण करना होगा। तुम्हें रचना करनी होगी।
तुम्हें अपनी चाह को महसूस करना होगा।
तुम्हें अपनी ज़िंदगी ढूँढनी होगी। तभी तुम्हें मुक्ति मिलेगी।
और फिर शायद वह आकर तुम्हें ढूँढ सकेगी।
तभी तुम्हें मुक्ति मिलेगी।
थिएटर दे ला मोद 28 मार्च, 1945 को लूवर में खुला।
इस प्रदर्शनी में 100,000 से भी ज़्यादा लोग आए।
साथ मिलकर काम करते हुए, डिज़ाइनर फ़्रांस में आशा की किरण लाए...
ये रचयिता थे
बालेनसिआगा - लिलॉन्ग - फ़ाथ
बेल्मां - बेघाघ
लांवीं - रोचास
पटू - वॉन क्लीफ़ एंड आर्पेल्स
स्कियापरैली - कोक्त्यू
ग्रेस - मूलहन्यू - कार्तियेर
उन्होंने साथ मिलकर फ़्रेंच फ़ैशन को विलुप्त होने की कग़ार से बचाया।
हर्मीज़ रीची - फ़िलिप एंड गैस्टोन
और वे दो ड्रेसें जिन्हें सबसे ज़्यादा सराहा गया था,
उन्हें डिज़ाइन किया था...
क्रिस्च्यॉन ड्यॉ ने
उप-शीर्षक अनुवादक : मून कलिता